IKCO Samand

**Samand** — легкавы аўтамабіль з кузавам седан іранскага вытворцы Iran Khodro (IKCO). Пабудаваны на базе Peugeot 405. Выпускаўся з 2001 па 2022 год.

## Апісанне 
### Мадыфікацыі 
*SAMAND, камплектацыі: «Basic», «EL», «Norma», «LX»
*SAMAND TU5 — галоўныя адрозненні ад Samand: 16-кл. рухавік, Падушка бяспекi для вадзiцеля (лёгка пазнаць па абноўленай рашотцы радыятара)
*SAMAND SARIR (падоўжаная версія аўтамабіля Samand)
*SAMAND SOREN — абноўлены аўтамабіль Samand.
*SAMAND VANET (перспектыўны пікап на базе Samand)
*Samand Zoubin (дызайнерская распрацоўка)
*Samand Coupe (дызайнерская распрацоўка)
*Samand Pardis (дызайнерская распрацоўка)
*Samand Runna

На выбар прапануецца чатыры камплектацыі.

Самы просты **Samand Basic** — ёсць гідраўзмацняльнік руля, рэгуліроўка рулявы калонкі па нахіле, еўрапейская касетная аўтамагнітола, цэнтральны замак з дыстанцыйным кіраваннем, электрычныя шклапад'ёмнікі пярэдніх дзвярэй, падагрэў задняга шкла і сталёвыя колы.

Наступная камплектацыя **Samand EL** — больш поўная, у аўтамабілі з'яўляецца кандыцыянер. Са жніўня 2006г аўтамабілі ў гэтым варыянце выканання могуць дадаткова камплектавацца ABS.

На прыступку вышэй стаіць **Norma**, якая дадасць да спісу абсталявання сігналізацыю, падагрэў электралюстэрак, электрашклападымальнікі ззаду і 15-цалёвыя колы.

**Samand LX** з’явіўся ў 2004 годзе.

У перыяд з сакавіка 2005 па сакавік 2006 года (1384 год паводле іранскага календара) выпусцілі  Саманд.

* : ;
* : .

### Зборка ў Азербайджане 
У чэрвені 2006 года ў Азербайджане ў горадзе Шэмаха пачалася зборка аўтамабіляў пад мясцовай назвай **AzSamand**. Гэты завод стаў першай вытворчай пляцоўкай за межамі Ірана. Паводле некаторых звестак работа працягвалася да 2010 года.

### Зборка ў Беларусі 
З верасня 2006 года седаны Samand збіралі ў Беларусі на заводзе Юнісон па так званай тэхналогіі SKD-1 — фактычна, гэта буйнавузлавая «адвёрткавая» зборка. Машынакамплекты прыходзілі з Ірана: асобна звараны і афарбаваны кузаў, асобна рухавік з каробкай перадач і іншыя камплектуючыя — элементы пярэдняй і задняй падвескі, сістэма выпуску, бамперы, сядзенні, абіўка салона.

Беларускі Samand выпускаўся толькі ў камплектацыі LX. У спісе абсталявання значацца кандыцыянер, ABS, электрашклапад’ёмнікі вокнаў усіх дзвярэй, электрапрывад і абаграванне вонкавых люстэркаў, гідраўзмацняльнік руля, рэгуляваная рулявая калонка, русіфікаваны маршрутны камп’ютар,  парктронік, легкасплаўныя колы, CD/mp3-аўдыёсістэма, цэнтральны замок з дыстанцыйным кіраваннем, сігналізацыя, сталёвая абарона картэра.

Большасць аўтамабіляў рэалізоўвалася пры дапамозе адміністрацыйнага рэсурсу і былі пастаўлены ў розныя дзяржаўныя органы і прадпрыемствы. У лютым 2013 года пасол Ірана ў Беларусі заявіў аб фактычным спыненні праекта.

Колькасць зарэгістраваных аўтамабіляў Samand у Беларусі станам на 1 студзеня 2019 года:

### У Сенегале 
У 2008 годзе пачалася зборка аўтамабіляў у Сенегале на сумесным прадпрыемстве *Seniran Auto* ў горадзе Ціес. У лютым 2011 года Сенегал разарваў дыпламатычныя адносіны з Іранам з-за паставак зброі сепаратысцкім групоўкам у рэгіён Казаманс. Выпуск аўтамабіляў таксама быў скончаны.

Вытворчасць машын была адноўлена ў снежні 2021 года.

## Спасылкі 
* 
* 
* 

Samand
Катэгорыя:Аўтамабілі паводле алфавіта
Катэгорыя:Аўтамабілі Беларусі